Drugi Natječaj za provedbu intervencije 73.10. Potpora za ulaganja u primarnu poljoprivrednu proizvodnju

Nadležno tijelo: Agencija za plaćanja u poljoprivredi, ribarstvu i ruralnom razvoju

Cilj natječaja: Poboljšati ukupnu učinkovitost i održivost poljoprivrednih gospodarstava kroz ulaganja u primarnu poljoprivrednu proizvodnju, uključujući zaštitu okoliša i prilagodbu klimatskim promjenama.

Sažetak:
Ukupan iznos raspoloživih sredstava je 90.000.000,00 EUR-a, od čega:
·  20.000.000,00  EUR-a za SEKTOR VOĆARSTVA, VINOGRADARSTVA I POVRĆARSTVA (15.000.000,00  EUR-a za mikro, male i srednje korisnike (od 10.000 EUR-a SO do 250.000 EUR-a SO) i 5.000.000,00  EUR-a za velike korisnike (>250.000 EUR-a SO))
· 10.000.000,00  EUR-a za SEKTOR SJEMENSKE I RASADNIČARSKE PROIZVODNJE (7.500.000,00 EUR-a za mikro, male i srednje korisnike (od 10.000 EUR-a SO do 250.000 EUR-a SO) i 2.500.000,00  EUR-a za velike korisnike (>250.000 EUR-a SO))
· 25.000.000,00  EUR-a za SEKTOR PROIZVODNJE MLIJEKA (18.750.000,00  EUR-a za mikro, male i srednje korisnike (od 15.000 EUR-a SO do 250.000 EUR-a SO) i 6.250.000,00  EUR-a za velike korisnike (>250.000 EUR-a SO))
· 25.000.000,00  EUR-a za SEKTOR PROIZVODNJE MESA (18.750.000,00  EUR-a za mikro, male i srednje korisnike (od 15.000 EUR-a SO do 250.000 EUR-a SO) i 6.250.000,00  EUR-a za velike korisnike (>250.000 EUR-a SO))
· 10.000.000,00  EUR-a za SEKTOR PERADARSTVA – KOKOŠI NESILICE (7.500.000,00  EUR-a za mikro, male i srednje korisnike (od 15.000 EUR-a SO do 250.000 EUR-a SO) i 2.500.000,00  EUR-a za velike korisnike (>250.000 EUR-a SO)).
Visina javne potpore po projektu:
· od 15.000 EUR-a do 500.000 EUR-a, od čega ne više od 100.000 EUR-a za kupnju mehanizacije, za poljoprivredna gospodarstva ekonomske veličine do 250.000 EUR SO,
· od 15.000 EUR-a do 2.000.000 EUR-a, od čega ne više od 200.000 EUR-a za kupnju mehanizacije, za poljoprivredna gospodarstva ekonomske veličine preko 250.000 EUR SO.
Intenzitet javne potpore po projektu iznosi:
· 45 % vrijednosti ukupno prihvatljivih troškova projekta za poljoprivredna gospodarstva ekonomske veličine do 250.000 EUR SO, a može se uvećati, ne kumulativno, za 15 % za ulaganja koja provode žene koje u Upisniku poljoprivrednika imaju status nositeljice/odgovorne osobe poljoprivrednog gospodarstva koje podnosi zahtjev za potporu i koje su najmanje tri godine u kontinuitetu do podnošenja zahtjeva za potporu bile nositeljice/odgovorna osoba poljoprivrednog gospodarstva koje podnosi zahtjev za potporu, neovisno o dobi te za ulaganja koja provode mladi poljoprivrednici.
· 40 % vrijednosti ukupno prihvatljivih troškova projekta za poljoprivredna gospodarstva ekonomske veličine preko 250.000 EUR SO, bez mogućnosti uvećanja
· 100 % od ukupno prihvatljivih troškova projekta koji se odnosi na ulaganja u uvođenje biosigurnosnih mjera.

Prihvatljivi prijavitelji: fizičke i pravne osobe upisane u Upisnik poljoprivrednika ili proizvođačke organizacije priznate u skladu s posebnim propisima kojima se uređuje rad proizvođačkih organizacija.

Prihvatljive aktivnosti:
· Građenje (izgradnja i/ili rekonstrukcija) i/ili opremanje (uključujući vanjsku i unutarnju infrastrukturu u sklopu poljoprivrednog gospodarstva) objekata za životinje s pripadajućim sadržajima (uključujući upravne prostorije) koji su u funkciji tog objekata za životinje, staklenika, plastenika i objekata za uzgoj jednogodišnjeg i višegodišnjeg bilja, sjemena, sadnog materijala, gljiva, objekata za skladištenje, hlađenje, čišćenje, ljuštenje, sušenje i sl. iz vlastite primarne poljoprivredne proizvodnje
· Građenje (izgradnja i/ili rekonstrukcija) i /ili opremanje postrojenja za proizvodnju energije iz obnovljivih izvora
· Uvođenje biosigurnosnih mjera
· [bookmark: _GoBack]Građenje (isključujući rekonstrukciju) odnosno uspostava i opremanje sustava za navodnjavanje na poljoprivrednom gospodarstvu
· Građenje (izgradnja i/ili rekonstrukcija) i/ili opremanje objekata za prodaju i prezentaciju vlastitih primarnih poljoprivrednih proizvoda
· Kupnja opreme za berbu (uključujući platformu za berbu), opremu za sortiranje, opremu za pakiranje vlastitih poljoprivrednih proizvoda
· Kupnja poljoprivredne mehanizacije za vlastitu primarnu poljoprivrednu proizvodnju
· Kupnja gospodarskih vozila za vlastitu primarnu poljoprivrednu proizvodnju
· Restrukturiranje postojećih i/ili podizanje novih višegodišnjih nasada i/ili opremanje višegodišnjih nasada
· Podizanje i/ili opremanje nasada aromatičnog i ljekovitog bilja i nasada jagoda
· Kupnja zemljišta i objekata radi realizacije prihvatljivih troškova projekta

Rok za podnošenje zahtjeva:
· od 17. kolovoza 2026. godine od 12:00 sati do 30. rujna 2026. do 12:00 sati za korisnike ekonomske veličine preko 250.000 EUR SO u svim sektorima i za korisnike ekonomske veličine od 10.000 EUR do 250.000 EUR SO u sektoru sjemenske i rasadničarske proizvodnje
· od 14. rujna 2026. godine od 12:00 sati do 1. listopada 2026. do 12:00 sati za korisnike ekonomske veličine od 15.000. EUR do 250.000 EUR SO u sektoru proizvodnje mlijeka
· od 1. listopada 2026. godine od 12:00 sati do 22. listopada 2026. do 12:00 sati za korisnike ekonomske veličine od 15.000 EUR do 250.000 EUR SO u sektoru proizvodnje mesa
· od 15. listopada 2026. godine od 12:00 sati do 12. studenoga 2026. do 12:00 sati za korisnike ekonomske veličine od 15.000 EUR do 250.000 EUR SO u sektoru peradarstva – kokoši nesilice
· od 29. listopada 2026. godine od 12:00 sati do 1. prosinca 2026. do 12:00 sati za korisnike ekonomske veličine od 10.000 EUR do 250.000 EUR SO u sektoru voćarstva, vinogradarstva i povrćarstva.

Link sa službene stranice: https://www.apprrr.hr/objavljen-drugi-natjecaj-za-provedbu-intervencije-73-10-potpora-za-ulaganja-u-primarnu-poljoprivrednu-proizvodnju/





